als_Latn dik_Latn sag_Latn
Putin bën edhe një hap drejt aneksimit të Krimesë
Presidenti i Rusisë, Vladimir Putin, ka informuar formalisht Parlamentin rus për kërkesën e Krimesë për t’u bërë pjesë e Rusisë.
Ky është hapi i parë legjislativ në drejtim të aneksimit të gadishullit.
Të hënën, Putin ka nënshkruar një urdhër, i cili njeh rajonin e Krimesë së Ukrainës si vend sovran dhe të pavarur.
Zyrtarët krimeanë kanë thënë se 97 për qind e votuesve kanë mbështetur ndarjen nga Ukraina në referendumin e së dielës.
Bashkimi Evropian dhe Shtetet e Bashkuara kanë thënë se referendumi është i paligjshëm dhe kanë vënë sanksione, të cilat prekin 21 zyrtarë rusë dhe ukrainas.
Putin do t’i adresohet sot Parlamentit rus në lidhje me Krimenë.
als_Latn als_Latn als_Latn als_Latn als_Latn als_Latn als_Latn